23.2.2023
ET
Euroopa Liidu Teataja
L 58/1625
KOMISJON LAENUTEHINGUD — LIIDU EELARVE RAAMES TAGATUD LAENUTEHINGUD (SUUNISENA)
VII.
EUROOPA LIIDU TAGATIS EURATOMI LAENUDELE KESK- JA IDA-EUROOPA RIIKIDES JA SÕLTUMATUTE RIIKIDE ÜHENDUSES ASUVATE TUUMAELEKTRIJAAMADE TÕHUSUSE JA TURVALISUSE PARANDAMISEKS
1.
Õiguslik alus
Nõukogu otsus 77/270/Euratom, 29. märts 1977, millega volitatakse komisjoni väljastama Euratomi laene, et aidata kaasa tuumaelek­ trijaamade rahastamisele (EÜT L 88, 6.4.1977, lk 9).
2.
Kirjeldus
Kooskõlas otsusega 94/179/Euratom (EÜT L 84, 29.3.1994, lk 41) laiendab Euroopa Liit otsuse 77/270/Euratom kohaste Euratomi laenude kohaldamisala Kesk- ja Ida-Euroopa riikides ning Sõltumatute Riikide Ühenduses paiknevate tuumaelektrijaamade ohutuse ja tõhususe parandamisele.
Euratomi laenude ülemmääraks liikmesriikidele ja kolmandatele riikidele jääb endiselt 4 miljardit eurot.
2000. aastal otsustas komisjon anda laenu (212,5 miljonit eurot) Kozloduyle Bulgaarias ja viimane osamakse tehti 2006. aastal.
2000. aastal andis komisjon laenu K2R4-le Ukrainas, kuid vähendas 2004. aastal laenu summat 83 miljoni USA dollari ekvivalendile eurodes.
Komisjoni 2004. aasta otsuse alusel tehti K2R4-le 2007. aastal 39 miljoni euro suurune esimene osamakse, 2008. aastal 22 miljoni USA dollari suurune osamakse ja 2009. aastal 10,335 miljoni USA dollari suurune osamakse.
2004. aastal otsustas komisjon anda laenu (223,5 miljonit eurot) Cernavodăle Rumeenias.
100 miljoni euro suurune esimene osamakse ja 90 miljoni suurune teine osamakse tehti 2005. aastal ning 33,5 miljoni euro suurune viimane osamakse 2006. aastal.
2013. aastal otsustas komisjon anda laenu Ukraina Energoatomile summas 300 000 000 eurot tuumaelektrijaamade ohutuse suurendamiseks.
Laen antakse koostöös Euroopa Rekonstruktsiooni- ja Arengupangaga, kes annab samal ajal täiendavad 300 000 000 eurot laenu.
2015. aastal hinnati esialgsed laenu andmise eeltingimused täies mahus täidetuks ja laen tunnistati kehtivaks.
27. mail 2015 andis komisjon loa teha Energoatomile Euratomi laenu väljamakseid summas 100 000 000 eurot, tingimusel et Energoatom on selleks ajaks saanud kätte vähemalt 50 000 000 eurot Euroopa Rekonstruktsiooni- ja Arengupanga laenust.
Nendes laenudes kasutatakse riiklikke tagatisi, millega kaetakse 100 % aasta lõpu seisuga tagasi maksmata summadest.
Esimene osamakse summas 50 000 000 eurot maksti välja 2017. aasta mais ja teine osamakse summas 50 000 000 eurot 2018. aasta juulis.
Kolmas osamakse summas 100 000 000 eurot maksti välja 2020. aasta juulis ja viimane osamakse summas 100 000 000 eurot 2021. aasta detsembris.
3.
Mõju eelarvele
Alates nõukogu 31. oktoobri 1994. aasta määruse (EÜ, Euratom) nr 2728/94 (välistegevuse tagatisfondi asutamise kohta (EÜT L 293, 12.11.1994, lk 1)) jõustumisest, seejärel muudetud nõukogu määruse (EÜ, Euratom) nr 480/2009 (ELT L 145, 10.6.2009, lk 10) alusel, mida on muudetud Euroopa Parlamendi ja nõukogu määrusega (EL) 2018/409 (ELT L 76, 19.3.2018, lk 1), katab kõnealune fond võlgnike poolt täitmata jäetud kohustused saada oleva summa ulatuses.
Vastavalt Euroopa Parlamendi ja nõukogu 9. juuni 2021. aasta määruse (EL) 2021/947 (millega luuakse naabruspiirkonna, arengu- ja rahvusvahelise koostöö instrument „Globaalne Euroopa“, muudetakse Euroopa Parlamendi ja nõukogu otsust nr 466/2014/EL ja tunnistatakse see kehtetuks ning tunnistatakse kehtetuks Euroopa Parlamendi ja nõukogu määrus (EL) 2017/1601 ja nõukogu määrus (EÜ, Euratom) nr 480/2009) (ELT L 209, 14.6.2021, lk 1) artikli 31 lõikele 9 tuli välistegevuse tagatisfondi netovara kanda 31. juuli 2021. aasta seisuga üle ühisesse eraldisfondi.
Kõnealune ülekanne tehti 1. augustil 2021.